Keywords

Subject of the case

Izrek



Keywords

Ničnostna tožba – Nadzor zakonitosti – Merila – Upoštevanje zgolj dejstev in prava, ki so obstajali ob sprejetju spornega akta (člen 230 ES) (Glej točko 76.)

2. Konkurenca – Upravni postopek – Odločba Komisije o ugotovitvi kršitve – Dokazno breme Komisije za kršitev – Obseg dokaznega bremena (člen 81(1) ES; Uredba Sveta št. 1/2003, člen 2) (Glej točke 92, 139 in 194.)

3. Pravo Unije – Načela – Temeljne pravice – Domneva nedolžnosti – Postopek na področju konkurence – Odločba, s katero je bila ugotovljena kršitev, vendar ni bila naložena globa – Uporaba (člen 81(1) ES; člen 6(2) EU; Listina Evropske unije o temeljnih pravicah, člen 48(1)) (Glej točke od 93 do 97.)

4. Konkurenca – Upravni postopek – Odločba Komisije o ugotovitvi kršitve – Način dokazovanja – Opiranje na skupek indicev – Stopnja potrebne dokazne vrednosti glede indicev, obravnavanih posamično – Dokazi, ki temeljijo zgolj na ravnanju podjetij – Obveznosti podjetij, ki izpodbijajo obstoj kršitve, glede dokazovanja – Obveznosti Komisije, ki izpodbija verodostojnost pojasnil podjetij (člen 81(1) ES; Uredba Sveta št. 1/2003, člen 2) (Glej točke od 98 do 102, 108 in 161.)

5. Omejevalni sporazumi – Prepoved – Omejevalni sporazumi, katerih učinki presegajo njihovo formalno prenehanje – Uporaba člena 81 ES (člen 81(1) ES) (Glej točko 124.)

6. Omejevalni sporazumi – Usklajeno ravnanje – Vzporedno ravnanje – Domneva obstoja usklajenosti – Meje – Zavrnitev nacionalnih organizacij za upravljanje avtorskih pravic, da bi uporabnik s sedežem v drugi državi članici neposredno dostopal do njihovega repertoarja – Škodovanje konkurenci (člen 81(1) ES) (Glej točko 138.)

7. Sodni postopek – Intervencija – Predlog, s katerim se podpirajo predlogi ene od strank ali se jim nasprotuje – Predlog, s katerim se prav tako predlaga razglasitev ničnosti določbe, ki ni zajeta s predlogi ene od strank– Delna nedopustnost (Statut Sodišča, člena 40, četrti odstavek, in 53, prvi odstavek; Poslovnik Splošnega sodišča, člen 116(4)) (Glej točki 185 in 186.)

Subject of the case

Predmet

Predlog za razglasitev delne ničnosti Odločbe Komisije C(2008) 3435 final z dne 16. julija 2008 v zvezi s postopkom na podlagi člena 81 [ES] in člena 53 Sporazuma EGP (zadeva COMP/C2/38.698 – CISAC).

Izrek

Izrek

1. Predlog Evropske komisije za ukrepe procesnega vodstva se zavrne.

2. Člen 3 Odločbe Komisije C(2008) 3435 final z dne 16. julija 2008 v zvezi s postopkom na podlagi člena 81 [ES] in člena 53 Sporazuma EGP (zadeva COMP/C2/38.698 – CISAC) se razglasi za ničen v delu, v katerem se nanaša na Performing Right Society Ltd.

3. Člen 4(2) Odločbe C(2008) 3435 final se razglasi za ničen v delu, v katerem se sklicuje na člen 3 te odločbe in se nanaša na Performing Right Society.

4. V preostalem se tožba zavrne.

5. Performing Right Society nosi polovico svojih stroškov, razen stroškov, povezanih z intervencijami v podporo Komisiji.

6. Sociedad General de Autores y Editores (SGAE) nosi polovico svojih stroškov.

7. Komisija nosi svoje stroške in polovico stroškov Performing Right Society, razen stroškov, povezanih z intervencijami v podporo Komisiji, in polovico stroškov SGAE.

8. International Federation of the Phonographic Industry (IFPI) nosi svoje stroške in stroške Performing Right Society, povezane z njeno intervencijo.

9. RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd in Verband Privater Rundfunk und Telemedien eV nosijo svoje stroške in stroške Performing Right Society, povezane z njihovimi intervencijami.